CELEX: 32008R0289
Language: et
Date: 2008-03-31 00:00:00
Title: Komisjoni määrus (EÜ) nr 289/2008, 31. märts 2008 , millega muudetakse määrust (EÜ) nr 1266/2007 nõukogu direktiivi 2000/75/EÜ rakenduseeskirjade kohta seoses lammaste katarraalse palaviku tõrje, järelevalve, seire ja teatavate vastuvõtlikku liiki kuuluvate loomade liikumispiirangutega (EMPs kohaldatav tekst)

1.4.2008   
            
            
               ET
            
            
               Euroopa Liidu Teataja
            
            
               L 89/3
            
         
      KOMISJONI MÄÄRUS (EÜ) nr 289/2008,
   31. märts 2008,
   millega muudetakse määrust (EÜ) nr 1266/2007 nõukogu direktiivi 2000/75/EÜ rakenduseeskirjade kohta seoses lammaste katarraalse palaviku tõrje, järelevalve, seire ja teatavate vastuvõtlikku liiki kuuluvate loomade liikumispiirangutega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. novembri 2000. aasta direktiivi 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 9 lõike 1 punkti c, artikleid 11 ja 12 ja artikli 19 kolmandat lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 1266/2007 (2) sätestatakse seoses lammaste katarraalse palavikuga tõrje, järelevalve ja seire eeskirjad ning loomade veo piirangud kitsendustega tsoonides ja nendest väljapoole. Kehtestatakse tingimused, mille alusel antakse vabastus direktiiviga 2000/75/EÜ kehtestatud keelust viia vastuvõtlikke loomi, nende spermat, munarakke ja embrüoid kitsendustega tsoonist välja.
            
         
               (2)
            
            
               Kui vastuvõtlikku liiki loomade, nende sperma, munarakkude ja embrüote kitsendustega tsoonist väljaviimise keelust vabastatakse loomad või tooted, mis on ette nähtud ühendusesiseseks kaubanduseks või kolmandatesse riikidesse eksportimiseks, peaksid nõukogu direktiividega 64/432/EMÜ, (3) 91/68/EMÜ (4) ja 92/65/EMÜ (5) ette nähtud ja komisjoni otsuses 93/444/EMÜ (6) osutatud veterinaarsertifikaadid sisaldama viidet määrusele (EÜ) nr 1266/2007. Toetudes saadud kogemusele, on asjakohane näha ette kõnealuste veterinaarsertifikaatide sõnastuse täiendamine, et muuta vastuvõtlikku liiki loomi, spermat, munarakke ja embrüot väljaviimiskeelust vabastavad tervishoiunõuded selgesõnalisemaks.
            
         
               (3)
            
            
               Järgmiste õigusaktidega nähakse ette, et veiste, lammaste ja kitsede sperma, munarakkude ja embrüote vedamisel peab nendega kaasas olema veterinaarsertifikaat: nõukogu 14. juuni 1988. aasta direktiiv 88/407/EMÜ, millega sätestatakse koduveiste sperma ühendusesisese kaubanduse ja impordi korral kohaldatavad loomatervishoiu nõuded, (7) nõukogu 25. septembri 1989. aasta direktiiv 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (8) komisjoni 19. septembri 1995. aasta otsus 95/388/EÜ, milles määratakse kindlaks ühendusesisesel lammaste ja kitsede sperma, munarakkude ja embrüotega kauplemisel kasutatavate veterinaarsertifikaatide näidis, (9) ja otsus 93/444/EMÜ.
            
         
               (4)
            
            
               Vastuvõtlikku liiki loomade, nende sperma, munarakkude ja embrüote kitsendustega tsoonist väljaviimise keelust vabastamise korral tuleks, toetudes saadud kogemusele, kõnealustes veterinaarsertifikaatides viidata määrusele (EÜ) nr 1266/2007. Seepärast tuleks täiendada kõnealuste veterinaarsertifikaatide sõnastust, et muuta vastuvõtlikku liiki loomi, spermat, munarakke ja embrüot väljaviimiskeelust vabastavad tervishoiunõuded selgesõnalisemaks.
            
         
               (5)
            
            
               
                  In vivo saadud veiste embrüod ja munarakud ei kujuta märkimisväärset ohtu seoses lammaste katarraalse palavikuga. Seepärast tuleks need väljaviimiskeelust vabastada, tingimusel, et doonorloomal ei avaldu embrüo ja munarakkude kogumise päeval lammaste katarraalse palaviku kliinilisi tunnuseid.
            
         
               (6)
            
            
               Selguse huvides tuleks teksti lisada teatud muudatused III lisa punktides 6 ja 7 osutatud loomuliku immuunsusega loomade puhul ning munarakkude ja embrüoga seotud sätted.
            
         
               (7)
            
            
               Seepärast tuleks määrust (EÜ) nr 1266/2007 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1266/2007 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. märts 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 327, 22.12.2000, lk 74. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 283, 27.10.2007, lk 37.
   
      (3)  EÜT 121, 29.7.1964, lk 1977/64. Direktiivi on viimati muudetud otsusega 2007/729/EÜ.
   
      (4)  EÜT L 46, 19.2.1991, lk 19. Direktiivi on viimati muudetud direktiiviga 2006/104/EÜ (ELT L 363, 20.12.2006, lk 352).
   
      (5)  EÜT L 268, 14.9.1992, lk 54. Direktiivi on viimati muudetud komisjoni otsusega 2007/265/EÜ (ELT L 114, 1.5.2007, lk 17).
   
      (6)  EÜT L 208, 19.8.1993, lk 34.
   
      (7)  EÜT L 194, 22.7.1988, lk 10. Direktiivi on viimati muudetud komisjoni otsusega 2008/120/EÜ (ELT L 42, 16.2.2008, lk 63).
   
      (8)  EÜT L 302, 19.10.1989, lk 1. Direktiivi on viimati muudetud komisjoni otsusega 2006/60/EÜ (ELT L 31, 3.2.2006, lk 24).
   
      (9)  EÜT L 234, 3.10.1995, lk 30. Otsust on viimati muudetud otsusega 2005/43/EÜ (ELT L 20, 22.1.2005, lk 34).
   
      LISA
      Määruse (EÜ) nr 1266/2007 III lisa asendatakse järgmisega.
      
         
            „III LISA
            Väljaviimiskeelust tehtavate erandite tingimused (artikli 7 lõike 2 punkt a ja artikli 8 lõike 1 punkt a)
            A.   Loomad
            Loomad peavad sihtkohta transportimise ajal Culicoidesi vektorite rünnaku eest kaitstud olema.
            Lisaks peab järgima vähemalt ühte järgmises seitsmes punktis esitatud tingimusest.
            
                        1.
                     
                     
                        Loomi on hoitud V lisa kohaselt määratletud hooajalise vektoritest vaba perioodi vältel alates sünnist kuni lähetamiseni või vähemalt 60 päeva enne nende transportimise kuupäeva hooajati lammaste katarraalsest palavikust puutumata tsoonis ning neile on tehtud kooskõlas Maailma Loomatervishoiu Organisatsiooni (OIE) maismaaloomade diagnostiliste testide ja vaktsiinide käsiraamatuga (1) (edaspidi „OIE käsiraamat”) haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimise kuupäeva.
                        Haigusetekitaja tuvastamise test ei ole siiski vajalik liikmesriikide või liikmesriikide piirkondade puhul, mille kohta on piisavalt epidemioloogilisi andmeid, mis on saadud pärast järelevalveprogrammi rakendamist vähemalt kolmeaastase perioodi vältel ja mis põhjendavad V lisa kohaselt määratletud hooajalise vektoritest vaba perioodi kindlaksmääramist.
                        Seda võimalust kasutavad liikmesriigid teatavad sellest komisjonile ja teistele liikmesriikidele toiduahela ja loomatervishoiu alalise komitee raames.
                        Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Looma/loomi on hoitud hooajati lammaste katarraalsest palavikust puutumata tsoonis hooajalise vektoritest vaba perioodi vältel, mis algas … (lisada kuupäev), alates sünnist või vähemalt 60 päeva vältel (valida sobiv) kuni lähetamiseni ning neile on OIE käsiraamatu kohaselt tehtud haigusetekitaja tuvastamise test, mille tulemused on negatiivsed ja mille jaoks on võetud proove seitse päeva enne transportimise kuupäeva kooskõlas määruse (EÜ) nr 1266/2007 III lisa A osa punktiga 1.”
                     
                  
                        2.
                     
                     
                        Loomi on vähemalt 60 päeva enne lähetamiskuupäeva kaitstud vektorite rünnaku eest.
                        Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loom(ad) vastab (vastavad) määruse (EÜ) nr 1266/2007 III lisa A osa punktile 2.”
                     
                  
                        3.
                     
                     
                        Loomi on kuni lähetamiseni hoitud V lisa kohaselt määratletud hooajalise vektoritest vaba perioodi vältel hooajati lammaste katarraalsest palavikust puutumata tsoonis või neid on kaitstud vektorite rünnaku eest vähemalt 28 päeva, mille jooksul on neile tehtud kooskõlas OIE käsiraamatuga lammaste katarraalse palaviku viiruse rühma antikehade avastamiseks seroloogiline test, mille tulemused olid negatiivsed ja mis on tehtud vähemalt 28 päeva jooksul pärast vektorite rünnaku eest kaitsmise perioodi algust või hooajalise vektoritest vaba perioodi algust.
                        Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loom(ad) vastab (vastavad) määruse (EÜ) nr 1266/2007 III lisa A osa punktile 3.”
                     
                  
                        4.
                     
                     
                        Loomi on kuni lähetamiseni hoitud V lisa kohaselt määratletud hooajalise vektoritest vaba perioodi vältel hooajati lammaste katarraalsest palavikust puutumata tsoonis või neid on kaitstud vektorite rünnaku eest vähemalt 14 päeva, mille jooksul on neile tehtud kooskõlas OIE käsiraamatuga haigusetekitaja tuvastamise test, mille tulemused on negatiivsed ja mis on tehtud vähemalt 14 päeva jooksul pärast vektorite rünnaku eest kaitsmise perioodi algust või hooajalise vektoritest vaba perioodi algust.
                        Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loom(ad) vastab (vastavad) määruse (EÜ) nr 1266/2007 III lisa A osa punktile 4.”
                     
                  
                        5.
                     
                     
                        Loomad on pärit karjast, mis on vaktsineeritud pädeva asutuse vastu võetud vaktsineerimisprogrammi kohaselt, ning loomi on vaktsineeritud serotüübi/serotüüpide vastu, mis esineb/esinevad või võib/võivad esineda epidemioloogiliselt asjakohases geograafilises päritolupiirkonnas, loomadel kestab vaktsiiniprogrammis heaks kiidetud vaktsiini spetsifikatsioonides tagatud immuunsusperiood ning loomad vastavad vähemalt ühele järgmistest tingimustest:
                        
                                    a)
                                 
                                 
                                    neid on vaktsineeritud rohkem kui 60 päeva enne transportimiskuupäeva;
                                 
                              
                                    b)
                                 
                                 
                                    neid on vaktsineeritud inaktiveeritud vaktsiiniga vähemalt nii mitme päeva eest, kui vaktsiiniprogrammis heaks kiidetud vaktsiini spetsifikatsioonides on immuunsuskaitse toime alguseks määratud, ning neile on tehtud kooskõlas OIE käsiraamatuga haigusetekitaja tuvastamise test, mille tulemused olid negatiivsed ja mis on tehtud vähemalt 14 päeva pärast vaktsiiniprogrammis heaks kiidetud vaktsiini spetsifikatsioonides sätestatud immuunsuskaitse toime algust;
                                 
                              
                                    c)
                                 
                                 
                                    nad olid varem vaktsineeritud ja neid on vaktsiiniprogrammis heaks kiidetud vaktsiini spetsifikatsioonides tagatud immuunsusperioodi jooksul inaktiivse vaktsiiniga uuesti vaktsineeritud;
                                 
                              
                                    d)
                                 
                                 
                                    neid on hoitud V lisa kohaselt määratletud hooajalise vektoritest vaba perioodi jooksul hooajati lammaste katarraalsest palavikust puutumata tsoonis alates sünnist või vähemalt 60 päeva enne vaktsineerimiskuupäeva ning neid on vaktsineeritud inaktiivse vaktsiiniga vähemalt nii mitme päeva eest, kui vaktsiiniprogrammis heaks kiidetud vaktsiini spetsifikatsioonides on immuunsuskaitse toime alguseks määratud.
                                 
                              Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loom(ad) on vaktsineeritud lammaste katarraalse palaviku serotüübi/-tüüpide … (lisada serotüüp/-tüübid) vastu … (lisada vaktsiini nimi) inaktiveeritud vaktsiiniga/muundatud elusvaktsiiniga (valida sobiv) kooskõlas määruse (EÜ) nr 1266/2007 III lisa A osa punktiga 5.”
                     
                  
                        6.
                     
                     
                        Loomi ei ole kunagi lammaste katarraalse palaviku vastu vaktsineeritud ja on kogu aeg hoitud epidemioloogiliselt asjakohases geograafilises päritolupiirkonnas, kus ei ole esinenud, ei esine või tõenäoliselt ei esine üle ühe serotüübi, ning:
                        
                                    a)
                                 
                                 
                                    loomadele on kooskõlas OIE käsiraamatuga tehtud lammaste katarraalse palaviku viiruse serotüübi vastaste antikehade avastamiseks seroloogiline test, mille tulemused on positiivsed (test tuleb teha 60–360 päeva enne transportimiskuupäeva), või
                                 
                              
                                    b)
                                 
                                 
                                    loomadele on kooskõlas OIE käsiraamatuga tehtud lammaste katarraalse palaviku viiruse serotüübi vastaste antikehade avastamiseks seroloogiline test, mille tulemused on positiivsed (test tuleb teha vähemalt 30 päeva enne transportimiskuupäeva) ning loomadele on kooskõlas OIE käsiraamatuga tehtud haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimiskuupäeva.
                                 
                              Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loomale/loomadele on OIE käsiraamatu kohaselt tehtud seroloogiline test lammaste katarraalse palaviku viiruse serotüübi … (lisada serotüüp) vastaste antikehade avastamiseks kooskõlas määruse (EÜ) nr 1266/2007 III lisa A osa punktiga 6.”
                     
                  
                        7.
                     
                     
                        Loomi ei ole kunagi lammaste katarraalse palaviku vastu vaktsineeritud ja neile on kooskõlas OIE käsiraamatuga tehtud piisav spetsiaalne seroloogiline test, mis võimaldab tuvastada lammaste katarraalse palaviku viiruse kõikidele esinevatele või tõenäoliselt esinevatele serotüüpidele omaseid antikehasid ja mille tulemused on kõigi epidemioloogiliselt asjakohases geograafilises piirkonnas esinevate või tõenäoliselt esinevate serotüüpide suhtes positiivsed, ning:
                        
                                    a)
                                 
                                 
                                    vastava serotüübi seroloogiline test on tehtud 60–360 päeva enne transportimiskuupäeva; või
                                 
                              
                                    b)
                                 
                                 
                                    vastava serotüübi seroloogiline test on tehtud vähemalt 30 päeva enne transportimiskuupäeva ja loomadele on kooskõlas OIE käsiraamatuga tehtud haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimiskuupäeva.
                                 
                              Kui käesolevas punktis osutatud loomad on ette nähtud ühendusesiseseks kaubanduseks või kolmandatesse riikidesse eksportimiseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                        „Loomale/loomadele on OIE käsiraamatu kohaselt tehtud lammaste katarraalse palaviku viiruse kõikide esinevate või tõenäoliselt esinevate serotüübi … (lisada serotüüp) vastaste antikehade avastamiseks spetsiaalne seroloogiline test kooskõlas määruse (EÜ) nr 1266/2007 III lisa A osa punktiga 7.”
                     
                  B.   Loomade sperma
            Sperma peab pärinema doonorloomadelt, kes vastavad vähemalt ühele järgmistest tingimustest:
            
                        a)
                     
                     
                        neid on hoitud väljaspool kitsendustega tsooni vähemalt 60 päeva enne sperma kogumise algust ja selle kestel;
                     
                  
                        b)
                     
                     
                        neid on kaitstud vektorite rünnaku eest vähemalt 60 päeva enne sperma kogumise algust ja selle kestel;
                     
                  
                        c)
                     
                     
                        neid on hoitud V lisa kohaselt määratletud hooajalise vektoritest vaba perioodi vältel vähemalt 60 päeva enne sperma kogumise algust ja selle kestel hooajati lammaste katarraalsest palavikust puutumata tsoonis ning neile on kooskõlas OIE käsiraamatuga tehtud haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne sperma kogumise alguskuupäeva.
                        Haigusetekitaja tuvastamise test ei ole siiski vajalik liikmesriikide või liikmesriikide piirkondade puhul, mille kohta on piisavalt epidemioloogilisi andmeid, mis on saadud pärast järelevalveprogrammi rakendamist vähemalt kolmeaastase perioodi vältel ja mis põhjendavad V lisa kohaselt määratletud hooajalise vektoritest vaba perioodi kindlaksmääramist.
                        Seda võimalust kasutavad liikmesriigid teatavad sellest komisjonile ja teistele liikmesriikidele toiduahela ja loomatervishoiu alalise komitee raames;
                     
                  
                        d)
                     
                     
                        neile on tehtud kogumisaja kestel vähemalt iga 60 päeva tagant ja 21–60 päeva pärast viimast kogumist kooskõlas OIE käsiraamatuga lammaste katarraalse palaviku viiruse rühma antikehade avastamiseks seroloogiline test, mille tulemused on negatiivsed;
                     
                  
                        e)
                     
                     
                        neile on tehtud OIE käsiraamatu kohaselt haigusetekitaja tuvastamise test, mille tulemused on negatiivsed ja mis on tehtud vereproovidega, mis on võetud:
                        
                                    i)
                                 
                                 
                                    sperma kogumise alguses ja viimasel kogumisel ning
                                 
                              
                                    ii)
                                 
                                 
                                    sperma kogumise ajal:
                                    
                                                —
                                             
                                             
                                                viirusisolatsiooni testi puhul vähemalt iga seitsme päeva tagant;
                                             
                                          
                                                —
                                             
                                             
                                                polümeraasi ahelreaktsiooni testi puhul vähemalt iga 28 päeva järel.
                                             
                                          
                              Kui käesolevas punktis osutatud sperma on ette nähtud ühendusesiseseks kaubanduseks või kolmandatesse riikidesse eksportimiseks, lisatakse nõukogu direktiivis 88/407/EMÜ (2) ja komisjoni otsuses 95/388/EÜ (3) sätestatud ning otsuses 93/44/EMÜ osutatud asjakohastele veterinaarsertifikaatidele järgmine sõnastus:
                        „Sperma pärineb doonorloomadelt, kes vastavad määruse (EÜ) nr 1266/2007 III lisa B osa punktile … (a, b, c, d või e; valida sobiv).”
                     
                  C.   Loomade munarakud ja embrüod
            
                        1.
                     
                     
                        
                           In vivo saadud veiste munarakud ja embrüod peavad olema kogutud doonorloomadelt, kellel ei esinenud transportimise päeval ühtegi lammaste katarraalse palaviku kliinilist tunnust.
                     
                  
                        2.
                     
                     
                        
                           In vivo saadud muude loomade kui veiste embrüod ja munarakud ning in vitro toodetud veiste embrüod peavad pärinema doonorloomadelt, kes vastavad vähemalt ühele järgmistest tingimustest:
                        
                                    a)
                                 
                                 
                                    neid on hoitud väljaspool kitsendustega tsooni vähemalt 60 päeva enne embrüote/munarakkude kogumise algust ja selle kestel;
                                 
                              
                                    b)
                                 
                                 
                                    neid on kaitstud vektorite rünnaku eest vähemalt 60 päeva enne embrüote/munarakkude kogumise algust ja selle kestel;
                                 
                              
                                    c)
                                 
                                 
                                    neile on kooskõlas OIE käsiraamatuga tehtud lammaste katarraalse palaviku viiruse rühma antikehade avastamiseks seroloogiline test, mille tulemused on negatiivsed ja mis on tehtud 21–60 päeva pärast embrüote/munarakkude kogumist;
                                 
                              
                                    d)
                                 
                                 
                                    neile on kooskõlas OIE käsiraamatuga tehtud haigusetekitaja tuvastamise test, mis on tehtud embrüote/munarakkude kogumise päeval võetud vereprooviga ja mille tulemused on negatiivsed.
                                 
                              
                  
                        3.
                     
                     
                        Kui käesolevas punktis osutatud munarakud ja embrüo on ette nähtud ühendusesiseseks kaubanduseks või kolmandatesse riikidesse eksportimiseks, lisatakse nõukogu direktiivis 89/556/EMÜ (4) ja otsuses 95/388/EÜ sätestatud või otsuses 93/44/EMÜ osutatud asjakohastele veterinaarsertifikaatidele järgmine sõnastus:
                        „Embrüod/munarakud pärinevad doonorloomadelt, kes vastavad määruse (EÜ) nr 1266/2007 III lisa C osa … (punktile 1, punkti 2 alapunktile a, punkti 2 alapunktile b, punkti 2 alapunktile c või punkti 2 alapunktile d; valida sobiv).”
                        Direktiivi 89/556/EMÜ B lisa punkti 2 alapunkti a ei kohaldata doonorloomade suhtes, keda on peetud majandites, mille suhtes kohaldatakse veterinaarkeelde või karantiinimeetmeid seoses lammaste katarraalse palavikuga.
                     
                  
      
      
         (1)  http://www.oie.int/eng/normes/en_mcode.htm?e1d10
      
         (2)  EÜT L 194, 22.7.1988, lk 10.
      
         (3)  EÜT L 234, 3.10.1995, lk 30.
      
         (4)  EÜT L 302, 19.10.1989, lk 1.”